ai4bharat/Pralekha huggingface dataset:
ग्राहक व्यवहार, अन्न आणि सार्वजनिक पुरवठा मंत्रालय
वजन आणि मोजमाप उपकरणांचे उत्पादन करणाऱ्या 63 उत्पादक/आयातदारांना अनुपालन तपशील दाखवण्यासाठी केंद्र सरकारने बजावली कारणे दाखवा नोटीस
केंद्र सरकारने कायदेशीर मेट्रोलॉजी विभागाअंतर्गत वजन आणि मोजमाप उपकरणांचे उत्पादन करणाऱ्या 63 उत्पादक/आयातदारांना अनुपालन तपशील दाखवण्यासाठी कारणे दाखवा नोटीस बजावली आहे. ई-कॉमर्स प्लॅटफॉर्म वर असलेल्या उत्पादक/ आयातदार / विक्रेत्यांना त्यांच्या उत्पादनाच्या मॉडेलच्या मान्यतेचा तपशील, उत्पादक/ आयातदार / विक्रेता परवाना आणि वजनाच्या उपकरणांची पडताळणी करण्यासाठी नोटीस जारी करण्यात आली आहे.
ई-कॉमर्स माध्यमावर ,वजन आणि मोजमाप उपकरणांचे काही उत्पादक / आयातदार, ग्राहकांना कायद्याच्या तरतुदींचे पालन न करता वजन आणि मोजमाप उपकरणे विकत आहेत, असे आढळून आले आहे . ई-कॉमर्स माध्यमावरील या अशा नियमबाह्य विक्रीमुळे सेवेच्या गुणवत्तेवर परिणाम होत असून सरकारच्या महसूल उत्पन्नातही नुकसान होत आहे.
ग्राहकांचे हित आणि त्यांच्या अधिकारांचे संरक्षण करण्यासाठी वजन आणि मोजमाप उपकरणांचे उत्पादन करणाऱ्या 63 उत्पादक/आयातदारांना त्यांच्या वजन आणि मापन यंत्राच्या मॉडेलसाठी  मान्यता घेणे आवश्यक आहे, उत्पादन परवाना / आयातदार नोंदणी , आणि कायदेशीर मेट्रोलॉजी कायदा, 2009 अंतर्गत वजन आणि मापन यंत्राचे सत्यापन/मुद्रांक  करणे आवश्यक आहे.
याशिवाय वजन आणि मापन उपकरणांवर पॅकेज पूर्व स्थितीत नमूद केलेल्या तसेच ई कॉमर्स माध्यमावर जाहीर केलेल्या घोषणांचे कायदेशीर मेट्रोलॉजी , नियम 2011 च्या तरतुदींनुसार  पालन करणे आवश्यक आहे.
वजन आणि मापन उपकरणांच्या मॉडेल साठी मान्यता घेणे, उत्पादक परवाना / आयातदार नोंदणी आणि वजन आणि मापन उपकरणांचे सत्यापन/मुद्रांक या गोष्टी ग्राहकांच्या हितासाठी अनिवार्य करण्यात आल्या असून त्याचबरोबर वजन, मापे किंवा संख्येनुसार विकल्या जाणार्या वजन, मापे आणि इतर वस्तूंमधील व्यापार आणि उद्योगावर नियंत्रण ठेवण्याचा देखील उद्देश आहे. याशिवाय ग्राहकांना योग्य माहिती देऊन त्यांना वस्तूची निवड करणे सुलभ व्हावे याकरता वस्तूच्या प्री-पॅकेज वर /ई-कॉमर्स प्लॅटफॉर्मवर उत्पादनाची अनिवार्य घोषणा करणे आवश्यक आहे.
उत्पादक/ आयातदाराने विकलेल्या वजन आणि मापन उपकरणांची नोंद ठेवणे तसेच त्यांचे उत्पादित/आयात केलेले, विकलेले/वितरित केलेले भाग आणि सरकारला भरलेल्या शुल्काची पडताळणी करणे आवश्यक आहे.
कायदेशीर मेट्रोलॉजी कायद्यातील या तरतुदींचे उल्लंघन केल्यास कलम 32 , कलम 45  अंतर्गत हे कृत्य दंडनीय आहे. कलम ३८ , कलम 33  आणि आणि कलम 36  याकरता दंड किंवा कारावास किंवा दोन्हींची तरतूद आहे.
पंतप्रधान कार्यालय
पंतप्रधान 2 ऑक्टोबर रोजी ‘वैभव परिषदे’ चे उद्घाटन करणार
नवी दिल्ली, 1 ऑक्टोबर 2020
पंतप्रधान नरेंद्र मोदी 2 ऑक्टोबर रोजी, संध्याकाळी 6:30 वाजता वैश्विक भारतीय वैज्ञानिक  परिषदेचे व्हिडीओ कॉन्फरन्सिंगच्या माध्यमातून उद्घाटन करणार आहेत.
वैभव परिषद ही परदेशी आणि निवासी भारतीय संशोधक आणि शिक्षणतज्ज्ञांची आभासी परिषद असून 2 ऑक्टोबर ते 31 ऑक्टोबर 2020 दरम्यान या परिषदेचे आयोजन करण्यात येणार आहे. जागतिक स्तरावरील विकासासाठी शैक्षणिक आणि संशोधन तसेच तंत्रज्ञान आधार मजबूत करण्यासाठी सहयोग यंत्रणेवर चर्चा करण्यासाठी जगभरातील शैक्षणिक संस्था आणि संशोधन व विकास संस्थांमध्ये  भारतीय वंशाच्या दिग्गजांना एकाच व्यासपीठावर आणणे हे या परिषदेचे उद्दीष्ट आहे.
उद्घाटनानंतर ऑनलाईन चर्चासत्रे होणार आहेत. महिनाभर चालणाऱ्या परिषदेत 55 देशांतील 3000 भारतीय वंशाचे शिक्षणतज्ज्ञ आणि शास्त्रज्ञ, 10,000 निवासी शिक्षणतज्ज्ञ आणि शास्त्रज्ञ परिषदेत वेबिनार, व्हिडीओ कॉन्फरन्स या माध्यमांतून विविध पातळ्यांवर होणाऱ्या चर्चांमध्ये सहभागी होणार आहेत. भारत सरकारचे प्रमुख वैज्ञानिक सल्लागार यांच्या नेतृत्वाखाली सुमारे 200 शैक्षणिक संस्था आणि विज्ञान आणि तंत्रज्ञान विभाग पूर्ण ऑक्टोबर महिना चालणाऱ्या परिषदेचे आयोजन करत आहे.
40 पेक्षा अधिक देशांचे 1500 पॅनेलिस्ट, 200 आघाडीच्या भारतीय संशोधन आणि विकास आणि शैक्षणिक संस्था 18 विविध क्षेत्रांवर आधारीत 80 विषयांवरील 200 चर्चासत्रांमध्ये आभासी पद्धतीने सहभागी होणार आहेत. समारोपाचे सत्र सरदार पटेल जयंतीनिमित्त 31 ऑक्टोबर 2020 रोजी आयोजित करण्याचे नियोजन आहे.B.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
श्रम आणि रोजगार मंत्रालय
कर्मचारी भविष्य निर्वाह निधीत एप्रिल 2021 मध्ये 12.76 लाख सदस्यांची भर
ईपीएफओ म्हणजेच कर्मचारी भविष्य निर्वाहनिधी कार्यालयाच्या 20 जून 2021 रोजी प्रसिद्ध झालेल्या वेतनपटाच्या तात्पुरत्या माहितीनुसार एप्रिल 2021 या महिन्यात ईपीएफओमध्ये एकूण 12.76 लाख कर्मचाऱी सदस्यांची भर पडली आहे. कोविड-19 महामारीच्या दुसऱ्या लाटेचा कालखंड असतानाही एप्रिल 2021 मध्ये आधीच्या महिन्याशी तुलना करता सभासदांच्या एकूण संख्येत 13.73% ने वाढ झाली आहे. मागील महिन्यात वेतनपटाची सभासद संख्या 11.22 लाखांनी वाढली होती. डेटानुसार मार्च 2021 च्या तुलनेत एप्रिल 2021 मधील सभासद संख्या 87,821 ने कमी झाली होती तर पुनःसदस्यत्व घेणाऱ्यांची संख्या 92,864 ने वाढली होती.
एप्रिल महिन्यात वेतन पटावर दाखल झालेल्या 12.76 लाख एकूण सदस्यांपैकी सुमारे 6.89 लाख हे नवीन सदस्य असून कर्मचारी भविष्य निर्वाह निधीच्या सामाजिक सुरक्षेचा लाभ त्यांना प्रथमच मिळत आहे.
एकूण 5.86 लाख सभासद कर्मचारी भविष्य निर्वाहनिधीतून बाहेर पडले पण आपली नोकरी बदलून कर्मचारी भविष्य निर्वाह निधीची सुरक्षा असलेल्या दुसऱ्या नोकरीत ते दाखल झाले आहेत. या प्रक्रियेत अंतिम हिशोबा ऐवजी त्यांनी निधी बदल करून सदस्यत्व कायम राखण्याचा मार्ग अवलंबला.
वेतन पटावरील संख्येची राज्यनिहाय तुलना करता असे दिसून येते की महाराष्ट्र, हरियाणा, गुजरात, तामिळनाडू आणि कर्नाटक या राज्यांमध्ये मिळून महिन्याभरात सभासद संख्येत 7.58 लाखांनी वाढ झाली. ही संख्यावाढ वेतन पटावरील सर्व वयोगटातील सदस्य संख्येतील एकूण वाढीच्या 59.41% आहे.
अर्थ मंत्रालय
आयकर विभागाच्या ई-फाईलिंग पोर्टलमधील अडचणींबाबत इन्फोसिससोबत अर्थ मंत्रालयाची बैठक
नवी दिल्ली, 23 ऑगस्ट 2021
केंद्रीय अर्थ आणि कॉर्पोरेट व्यवहार मंत्री निर्मला सीतारामन यांनी आज दुपारी नवी दिल्ली येथे इन्फोसिसचे व्यवस्थापकीय संचालक आणि मुख्य कार्यकारी अधिकारी सलील पारेख यांच्यासोबत बैठक घेतली. आयकर विभागाच्या ई-फाईलिंग पोर्टलची सुरुवात होऊन अडीच महिने उलटून गेले तरीही अडचणी येत असल्याबद्दल सरकार आणि करदात्यांकडून तीव्र निराशा आणि चिंता सीतारामन यांनी या बैठकीत व्यक्त केली. पोर्टलच्या प्रारंभासही विलंब झाला होता. सीतारामन यांनी करदात्यांना वारंवार येणाऱ्या समस्यांसाठी इन्फोसिसकडून स्पष्टीकरण मागितले.
निश्चित करण्यात आलेल्या सेवांच्या वितरणात होणारा विलंब टाळण्यासाठी इन्फोसिसच्या वतीने अधिक संसाधने आणि प्रयत्न करण्याची गरज आहे, यावर अर्थ मंत्रालयाने भर दिला. पोर्टलच्या कामकाजातील विलंबामुळे करदात्यांना येणाऱ्या अडचणींबाबत पारेख यांना अवगत करण्यात आले.
पोर्टलच्या सध्याच्या कामकाजात करदात्यांना भेडसावणाऱ्या अडचणी 15 सप्टेंबर 2021 पर्यंत सोडवण्यात याव्यात , जेणेकरून करदाते आणि व्यावसायिक पोर्टलवर कुठल्याही अडथळ्याशिवाय काम करू शकतील, अशी मागणी अर्थमंत्र्यांनी केली.
पोर्टलचे कामकाज सुरळीतपणे चालावे यासाठी सर्वोतोपरी प्रयत्न करण्यात येत असल्याचे पारेख यांनी सांगितले. या प्रकल्पावर 750 पेक्षा अधिक सदस्य काम करत आहेत आणि इन्फोसिसचे मुख्य संचालन अधिकारी  प्रवीण राव, वैयक्तिकरित्या या प्रकल्पावर देखरेख करत आहेत, असे त्यांनी सांगितले. करदात्यांना पोर्टलवर कुठल्याही अडचणी भेडसावू नयेत यासाठी इन्फोसिस वेगाने काम करत आहे, असे सांगून पारेख यांनी आश्वस्त केले.S.Patil/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 202
आर्थिक व्यवहार विषयक मंत्रिमंडळ समिती
कोचीन बंदर प्राधिकरणाने भारत सरकारकडून घेतलेल्या कर्जाच्या परतफेडीचे हप्ते भरण्यास तीन वर्षांच्या कालावधीसाठी स्थगिती द्यायला मंत्रिमंडळ समितीची मान्यता
नवी दिल्ली, 14 जून 2022
कोचीन बंदर प्राधिकरणाने  भारत सरकारकडून घेतलेल्या 446.83 कोटी रुपये कर्जाच्या उर्वरित रकमेची परतफेड करायला तीन वर्षांची  स्थगिती द्यायला, पंतप्रधान नरेंद्र मोदी यांच्या अध्यक्षतेखालच्या मंत्रिमंडळाच्या आर्थिक व्यवहार विषयक समितीने मान्यता दिली आहे. COVID-19 महामारीमुळे निर्माण झालेली कोचीन बंदर प्राधिकरणाची आर्थिक अडचण लक्षात घेता हा निर्णय घेण्यात आला आहे.
या रकमेची परतफेड 2018-19 सालापासून एकूण 10 हप्त्यांमध्ये केली जाणार होती. मात्र, कोचीन बंदर प्राधिकरणाला केवळ 2018-19 आणि 2019-20 या वर्षांचा हप्ता भरणे शक्य झाले. Covid-19 महामारीमुळे 2020-21 पासून सागरी वाहतुकीवर विपरीत परिणाम झाल्यामुळे आर्थिक आवक कमी झाली. परिणामी, कोचीन बंदराला 2020-21 आणि 2021-22 या वर्षांचे हप्ते भरता आले नाहीत.
नोव्हेंबर 2021 पासून कोचीन बंदराचा समावेश प्रमुख बंदर प्राधिकरण कायदा 2021 अंतर्गत करण्यात आला आहे. कोचीन बंदराने 1936-37 ते 1994-95 या काळात केलेल्या विविध पायाभूत विकास कामांसाठी भारत सरकारकडून घेतलेल्या कर्जावरच्या व्याजावर विलंबामुळे आकरलेला दंड रद्द करण्याच्या प्रस्तावाला 24.08.2016 रोजी आर्थिक व्यवहार विषयक मंत्रिमंडळ समितीने  मान्यता दिली होती.R.Aghor/R.Agashe/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरण व्याप्तीने 173.86 कोटी मात्रांचा टप्पा केला पार
गेल्या 24 तासात लसीच्या 41.54 लाखांहून अधिक मात्रा देण्यात आल्या
कोरोनामुक्तीचा दर सध्या 97.94%
गेल्या 24 तासात 30,615 नव्या कोरोना रुग्णांची नोंद
भारतातील उपचाराधीन रुग्णांची सध्याची संख्या 3,70,240
साप्ताहिक पॉझिटिव्हिटी दर सध्या 3.32%
आज सकाळी 7 वाजेपर्यंतच्या तात्पुरत्या अहवालांनुसार, गेल्या 24 तासांत लसीच्या 41.54 लाखांहून अधिक  मात्रा देऊन भारतातील कोविड-19 प्रतिबंधक लसीकरण व्याप्तीने 173.86 कोटी  मात्रांचा टप्पा पार केला आहे.
1,95,98,966 लसीकरण सत्रांच्या माध्यमातून या मात्रा देण्यात आल्या. आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,99,960
|
|
2nd Dose
|
|
99,39,631
|
|
Precaution Dose
|
|
39,47,365
|
|
FLWs
|
|
1st Dose
|
|
1,84,06,271
|
|
2nd Dose
|
|
1,73,92,895
|
|
Precaution Dose
|
|
55,72,301
|
|
Age Group 15-18 years
|
|
1st Dose
|
|
5,27,06,855
|
|
2nd Dose
|
|
1,75,85,751
|
|
Age Group 18-44 years
|
|
1st Dose
|
|
54,90,49,014
|
|
2nd Dose
|
|
42,99,79,799
|
|
Age Group 45-59 years
|
|
1st Dose
|
|
20,18,15,183
|
|
2nd Dose
|
|
17,70,80,381
|
|
Over 60 years
|
|
1st Dose
|
|
12,60,29,897
|
|
2nd Dose
|
|
11,03,22,289
|
|
Precaution Dose
|
|
84,54,083
|
|
Precaution Dose
|
|
1,79,73,749
|
|
Total
|
|
1,73,86,81,675
गेल्या 24 तासांत 82,988 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,18,43,446 झाली आहे.
परिणामी, भारतातील कोरोनामुक्तीचा दर 97.94%.इतका आहे.
गेल्या 24 तासात 30,615 नव्या कोरोना रुग्णांची नोंद झाली
भारतातील उपचाराधीन कोरोनाबाधितांची संख्या सध्या 3,70,240 आहे. देशात आढळलेल्या एकूण कोरोनाबाधित रुग्णांपैकी उपचाराधीन रुग्णांचे प्रमाण 0.87% आहे.
देशभरात चाचण्यांची क्षमता सातत्याने वाढवली जात आहे. गेल्या 24 तासात एकूण 12,51,677 चाचण्या करण्यात आल्या. भारताने आतापर्यंत एकूण 75.42 कोटींपेक्षा जास्त  चाचण्या केल्या आहेत.
देशभरात चाचणी क्षमता वाढवली असताना, साप्ताहिक पॉझिटिव्हिटी दर सध्या 3.32% आहे आणि दैनंदिन पॉझिटिव्हिटी दर देखील 2.45% नोंदविण्यात आला आहे.
संरक्षण मंत्रालय
भारतीय लष्कराने अहमदाबाद येथे प्रथमच दोन मजली 3D मुद्रित निवासी घराचे केले उद्घाटन
नवी दिल्ली, 29 डिसेंबर 2022
भारतीय लष्कराने 28 डिसेंबर 2022 रोजी अहमदाबाद छावणी येथे सैनिकांसाठी आपल्या पहिल्या 3D मुद्रित निवासी घराचे उद्घाटन केले. हे निवासस्थान नवीनतम 3D जलद बांधकाम तंत्रज्ञानाचा वापर करुन MiCoB या व्यवसायिक कंप नीच्या सहकार्याने मिलिटरी इंजिनिअरिंग सर्व्हिसेसने  बांधले आहे.
3D मुद्रित पाया, भिंती आणि स्लॅबचा वापर करून गॅरेजच्या जागेसह 71 चौरस मीटरच्या निवासस्थानाचे बांधकाम अवघ्या 12 आठवड्यांत पूर्ण करण्यात आले. आपत्ती प्रतिरोधक संरचना झोन-3 भूकंप वैशिष्ट्यांचे आणि हरित इमारत मानदंडांचे पालन करून हे निवासस्थान बांधण्यात आले आहे. 3D मुद्रित घरे सशस्त्र दलातील कर्मचार्यांच्या निवासाच्या वाढत्या गरजा पूर्ण करण्यासाठी आधुनिक काळातील जलद बांधकाम प्रयत्नांचे प्रतीक आहेत. ही रचना 'आत्मनिर्भर भारत अभियाना'ला चालना देण्यासाठी भारतीय लष्कराच्या वचनबद्धतेचा पुरावाही आहे.
हे तंत्र कॉंक्रिट 3D प्रिंटरचे संगणकीकृत त्रि-आयामी डिझाइन वापरून आणि विशेष उद्देशासाठी डिझाइन केलेले विशिष्ट प्रकारचे कॉंक्रिट टाकून थरावर थर पद्धतीने 3D रचना तयार करते.
अहमदाबाद स्थित भारतीय लष्कराच्या गोल्डन काटर डिव्हिजनने या प्रकल्पामध्येही अनेकविध उपयोजनेसह उद्दीष्टाचा पाठपुरावा करण्यात महत्त्वपूर्ण भूमिका बजावली आहे. भारतीय लष्कराच्या तुकड्यांनी आधीच पूर्व निर्मित कायमस्वरूपी संरक्षण आणि ओव्हरहेड संरक्षणाच्या बांधकामात 3D प्रिंटिंग तंत्रज्ञानाचा समावेश विकसित केला आहे. या संरचना सध्या एका वर्षाच्या कालावधीसाठी प्रमाणित केल्या जात आहेत आणि लवकरच सर्व भूप्रदेशांमध्ये समाविष्ट केल्या जातील, केंद्रशासित प्रदेश लडाख त्यापैकी एक असेल.G.Chippalkatti/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 215
पंतप्रधान कार्यालय
गुजरातमधील अहमदाबाद येथील नरेन्द्र मोदी मैदानावर सुरु बॉर्डर-गावस्कर चषकाच्या चौथ्या कसोटी सामन्याला पंतप्रधान आणि ऑस्ट्रेलियाच्या पंतप्रधानांची उपस्थिती
क्रिकेटची आवड हा भारत ऑस्ट्रेलिया यांच्यातला समान धागा : पंतप्रधान
नवी दिल्ली, 9 मार्च 2023
गुजरातमधील अहमदाबादच्या नरेन्द्र मोदी मैदानावर सुरु असलेल्या बॉर्डर-गावस्कर चषकाच्या चौथ्या कसोटी सामन्याला पंतप्रधान नरेंद्र मोदी आणि ऑस्ट्रेलियाचे पंतप्रधान अँथनी अल्बानीज आज उपस्थित होते.
ऑस्ट्रेलियाचे पंतप्रधान अँथनी अल्बानीज यांच्या ट्विटला उत्तर देताना पंतप्रधान म्हणाले:
“क्रिकेटची आवड हा भारत ऑस्ट्रेलिया यांच्यातला समान धागा आहे! भारत-ऑस्ट्रेलिया कसोटी सामन्याच्या काही क्षणांचे साक्षीदार होण्यासाठी माझे प्रिय मित्र, पंतप्रधान अँथनी अल्बानीज यांच्यासोबत अहमदाबादमध्ये आल्याचा आनंद झाला. मला खात्री आहे की हा एक रोमांचक सामना असेल!”
अहमदाबाद येथील कसोटी सामन्याची क्षणचित्रे सामायिक करत पंतप्रधान म्हणाले:
“अहमदाबाद इथली आणखी काही क्षणचित्रे. सर्व वातावरण क्रिकेटने भारलेले आहे!”
पंतप्रधान कार्यालयाने आपल्या ट्विट संदेशात म्हटले आहे:
“क्रिकेटच्या माध्यमातून 🇦🇺मैत्रीचा उत्सव साजरा करत आहोत ! 🏏
पंतप्रधान नरेंद्र मोदी आणि अँथनी अल्बानीज अहमदाबादमध्ये #INDvsAUS सामना पाहताना.”
पंतप्रधान आणि ऑस्ट्रेलियाचे पंतप्रधान अँथनी अल्बानीज यांचे आगमन झाल्यावर भारतीय क्रिकेट नियामक मंडळाचे सचिव जय शाह आणि बीसीसीआयचे अध्यक्ष रॉजर बिन्नी यांनी त्यांचा सन्मान केला. गायिका फाल्गुई शाह यांच्या युनिटी ऑफ सिम्फनी या सांस्कृतिक कार्यक्रमाचाही पंतप्रधान आणि ऑस्ट्रेलियाच्या पंतप्रधानांनी आनंद घेतला.
पंतप्रधानांनी भारताचा कर्णधार रोहित शर्माला तर ऑस्ट्रेलियन पंतप्रधानांनी ऑस्ट्रेलियन कर्णधार स्टीव्ह स्मिथला कसोटी सामन्याची टोपी दिली. यानंतर पंतप्रधान आणि ऑस्ट्रेलियन पंतप्रधानांनी गोल्फ कार्टमधून फेरी करत स्टेडियममधील भव्य जनसमुदायाकडून मानवंदना स्विकारली.
दोन्ही संघाचे कर्णधार नाणेफेकीसाठी खेळपट्टीवर गेले असताना उभय पंतप्रधान फ्रेंडशिप हॉल ऑफ फेम पाहण्यासाठी गेले. भारतीय संघाचे माजी प्रशिक्षक आणि क्रिकेटपटू, रवी शास्त्री यांनी दोन्ही देशांच्या पंतप्रधानांना भारत आणि ऑस्ट्रेलिया यांच्यातील समृद्ध क्रिकेट इतिहासाची माहिती दिली.
यानंतर दोन्ही संघाचे कर्णधार आपल्या पंतप्रधानांसोबत मैदानावर गेले. दोन्ही कर्णधारांनी पंतप्रधानांना संघाची ओळख करून दिली. त्यानंतर भारत आणि ऑस्ट्रेलियाचे राष्ट्रगीत झाले. तत्पश्चात पंतप्रधान आणि ऑस्ट्रेलियन पंतप्रधान क्रिकेटमधील दोन दिग्गजांचा कसोटी सामना पाहण्यासाठी अध्यक्षीय कक्षात गेले.JPS/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
श्रम आणि रोजगार मंत्रालय
देशभरातील कामगारांच्या समस्या आणि तक्रारींचे निवारण करण्यात समन्वय राहण्यासाठी नोडेल अधिकारी नेमावेत- संतोष गंगवार यांचे राज्ये/केंद्रशासित प्रदेशांना पत्र
नवी दिल्ली, 18 एप्रिल 2020
केंद्रीय श्रेम आणि रोजगार मंत्री संतोष कुमार गंगवार यांनी सर्व राज्ये आणि केंद्रशासित प्रदेशातील सरकारांना पत्र पाठवून श्रमविभागातील एक अधिकाऱ्याची नोडेल अधिकारी म्हणून नियुक्ती करण्याची विनंती केली आहे. कोविड-19 मुळे लागू करण्यात आलेल्या लॉकडाऊनच्या काळात देशभरातील कामगारांच्या समस्या व तक्रारींचे निवारण करण्यासाठी केंद्र सरकारने सुरु केलेल्या नियंत्रण कक्षासोबत समन्वय राखण्याचे काम हा नोडेल अधिकारी करेल. राज्य आणि केंद्रशासित प्रदेशातील श्रम मंत्रालयांना लिहिलेल्या या पत्रात, त्यांनी म्हटले आहे की, श्रम विभागातील प्रत्येक अधिकाऱ्याला 20 नियंत्रण कक्षांची माहिती द्यावी. केंद्र आणि राज्य सरकारांच्या एकत्रित प्रयत्नांतून कामगार-मजुरांच्या समस्या सोडवल्या पाहिजेत, असे त्यांनी म्हटले आहे.
श्रम आणि रोजगार मंत्रालयाने, अलीकडेच, मुख्य कामगार आयुक्तांच्या नेतृत्वाखाली 20 नियंत्रण कक्ष स्थापन केले असून, त्याद्वारे लॉंकडाऊनच्या काळात कामगारांची व्यवस्था आणि समस्या यावर उपाययोजना केल्या जात आहेत.
मात्र, गेले काही दिवस या नियंत्रण कक्षातून काम होत असतांना, असे लक्षात आले की कालपर्यंत एकूण 20 नियंत्रण कक्षात आलेल्या 2100 तक्रारींपैकी, 1400 तक्रारी विविध राज्यांशी संबंधित होत्या. श्रमविभाग ही दोन्ही सरकारांचा समवर्ती विभाग असल्याने, दोन्ही सरकारांमध्ये समन्वय असणे अत्यंत गरजेचे आहे, हे लक्षत घेऊन, हे पत्र लिहिण्यात आले आहे. मंत्रालयाने सर्व 20 नियंत्रण कक्षांचे आणि संबधित अधिकाऱ्यांच्या नावांची यादीही सर्व राज्यांना पाठवली आहे.
B.Gokhale/R.Aghor/P.Malandkar
(
रेल्वे मंत्रालय
राजधानी रेल्वेगाड्यांमध्ये पुरवल्या जाणाऱ्या अन्नपदार्थांचा दर्जा सुधारण्याबाबत केलेल्या उपाययोजना
नवी दिल्ली, 23 डिसेंबर 2022
भारतीय अन्न सुरक्षा आणि मानक प्राधिकरणाने  निश्चित केलेल्या विहित मानदंड आणि मानकांनुसार अधिसूचित प्रमाणानुसार चांगल्या दर्जाचे अन्न पुरवण्याचा भारतीय रेल्वेचा सातत्यपूर्ण प्रयत्न आहे. राजधानी गाड्यांसह इतर रेल्वेगाड्यांमधील प्रवाशांना दिल्या जाणाऱ्या अन्नाचा दर्जा सुधारण्यासाठी हाती घेतलेले प्रमुख उपक्रम पुढीलप्रमाणे आहेत:
- बेस किचन/स्वयंपाकगृह युनिट्सचे आधुनिकीकरण हाती घेतले.
- बेस किचन/स्वयंपाकगृहामध्ये स्वयंपाक तयार करत असताना प्रत्यक्ष देखरेख करण्याच्या दृष्टीने सी सी टी व्ही कॅमेरे बसवण्यात आले आहेत.
- राजधानी गाड्यांमध्ये भारतीय रेल्वे खानपान आणि पर्यटन महामंडळ लिमिटेड  पर्यवेक्षकांची नियुक्ती.
- खाद्यपदार्थांच्या पॅकेट्सवर QR कोड लावले आहेत ज्यावर किचनचे नाव, पॅकेजिंगची तारीख, कालबाह्यता तारीख, वजन इत्यादी तपशील दिले आहेत
- पॅन्ट्री कार आणि किचन युनिटमधील स्वच्छता आणि आरोग्यपूर्ण स्थिती तपासण्यासाठी तृतीय पक्ष लेखापरीक्षण केले जाते. ग्राहक समाधान सर्वेक्षण देखील केले जाते.
- भारतीय अन्न सुरक्षा आणि मानक प्राधिकरण  च्या मार्गदर्शक तत्त्वांचे पालन होते आहे की नाही याची खातरजमा करण्यासाठी, प्रत्येक खानपान युनिटसाठी नियुक्त केलेल्या अन्न सुरक्षा अधिका-यांकडून प्रमाणपत्र अनिवार्य करण्यात आले आहे.
- अन्न सुरक्षा आणि स्वच्छतेच्या पद्धतींवर लक्ष ठेवण्यासाठी किचन युनिट्समध्ये अन्न सुरक्षा पर्यवेक्षक नियुक्त करण्यात आले आहेत.
- अन्न सुरक्षा अधिकार्यांसह रेल्वे/आयआरसीटीसी अधिकार्यांकडून नियमित आणि आकस्मिक तपासणी केली जाते.
- या उपाय योजनांव्यतिरिक्त, प्रवाशांचा अभिप्राय आणि तक्रारींचे निवारण करण्यासाठी Rail Madad, Twitter handle @ IR CATERING, CPGRAMS, ई-मेल आणि एसएमएस यांची एक प्रणाली विकसित केली आहे.
रेल्वे गाड्यांमध्ये पुरवल्या जाणार्या जेवणाचा दर्जा योग्य आहे याची खात्री करण्यासाठी तपासणी आणि देखरेखीचा एक भाग म्हणून अन्नाचे नमुने नियमितपणे गोळा केले जात आहेत. गेल्या तीन वर्षांत आणि आजपर्यंत, रेल्वे/आरसीटीसी द्वारे 787 नमुने गोळा केले गेले.
गेल्या तीन वर्षांत  राजधानी गाड्यांमधील खानपान सेवांबाबत एकूण 6,361 तक्रारी प्राप्त झाल्या आहेत.
प्रत्येक प्रकरणात दंड, शिस्त आणि अपील नियम  कारवाई इत्यादींसह योग्य कारवाई करण्यात आली.
ही माहिती रेल्वे, दूरसंवाद आणि इलेक्ट्रॉनिक आणि माहिती तंत्रज्ञान मंत्री अश्विनी वैष्णव यांनी आज राज्यसभेत एका प्रश्नाच्या लेखी उत्तरात दिली.
S.Kakade/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 84
भारतीय निवडणूक आयोग
जम्मू-काश्मीरसाठी नियुक्त केलेल्या तीन विशेष निरिक्षकांची आयोगासोबत बैठक
नवी दिल्ली, 12 मार्च 2019
जम्मू-काश्मीरमधल्या स्थितीचा आढावा घेण्यासाठी भारतीय निवडणूक आयोगाने नेमलेल्या तीन विशेष केंद्रीय निरीक्षकांनी आज नवी दिल्लीत भारतीय निवडणूक आयोगाच्या मुख्यालयात मुख्य निवडणूक आयुक्त सुनील अरोरा, निवडणूक आयुक्त अशोक लवासा आणि सुशील चंद्र यांची भेट घेतली. विशेष केंद्रीय निरिक्षकांमध्ये डॉ. नूर मोहम्मद, भा.प्र.से. , विनोद झुत्शी, भा.प्र.से., ए.एस.गिल, भा.पो.से. यांचा समावेश आहे.
जबाबदारी स्वीकारल्याबद्दल अरोरा यांनी निरिक्षकांचे आभार मानले.
B.Gokhale/S.Kakade/D. Rane
(Visitor Counter : 113
पंतप्रधान कार्यालय
पंतप्रधानांनी आंतरराष्ट्रीय सौराष्ट्र पटेल सांस्कृतिक समाज परिषदेला व्हिडिओ कॉन्फरन्सिंगच्या माध्यमातून संबोधित केले
(नवी दिल्ली, 6 जुलै 2018
पंतप्रधान नरेंद्र मोदी यांनी आज व्हिडिओ कॉन्फरन्सिंगच्या माध्यमातून आठव्या आंतरराष्ट्रीय सौराष्ट्र पटेल सांस्कृतिक समाज परिषदेला संबोधित केले. अमेरिकेतल्या कॅलिफोर्निया येथे यंदा ही आंतरराष्ट्रीय परिषद होत आहे.
अनिवासी भारतीय विशेषत: सौराष्ट्र पटेल समाजाच्या प्रयत्नांची प्रशंसा करताना पंतप्रधान म्हणाले की, अनिवासी भारतीयांनी नेहमीच भारताला अभिमान वाटेल अशी कामगिरी केली आहे. त्यांच्या प्रयत्नांमुळे भारतीय पासपोर्टचा प्रत्येक ठिकाणी आदर केला जातो, असे ते म्हणाले. स्वच्छ भारत सारख्या सरकारच्या विविध योजनांमुळे देशातल्या पर्यटनाला चालना मिळाल्याचे पंतप्रधान म्हणाले. त्यांनी अनिवासी भारतीय समुदायाला दरवर्षी किमान पाच परदेशी कुटुंबांना भारताला भेट देण्यासाठी प्रोत्साहित करण्याचे आवाहन केले. यामुळे ‘एक भारत, श्रेष्ठ भारत’ अभियानाचा हेतू साध्य करण्याचा मार्ग सुकर होईल आणि पर्यायाने भारताच्या पर्यटन विकासाला अधिक चालना मिळेल. महात्मा गांधींच्या स्वच्छ भारताचे स्वप्न साकार करण्यासाठी अनिवासी भारतीय कशा प्रकारे योगदान देऊ शकतात, याबाबतही त्यांनी माहिती दिली.
2 ऑक्टोबरपासून भारतात महात्मा गांधींची 150वी जयंती साजरी केली जाणार आहे, असे पंतप्रधान म्हणाले. लोहपुरुष सरदार वल्लभभाई पटेल यांच्या नावाने भव्य एकतेचा पुतळा नर्मदा नदीकाठी बांधण्यात येत असून 31 ऑक्टोबर 2018 रोजी त्याचे काम पूर्ण होईल, असे पंतप्रधान म्हणाले. जगातील हा सर्वात उंच पुतळा असेल.
उपस्थितांना संबोधित करताना मोदी म्हणाले की, भारताकडे जगातील चमकता तारा म्हणून पाहिले जात आहे. आज भारताची वेगवान, आर्थिक विकास आणि प्रामाणिक, पारदर्शक शासन अशी ओळख आहे. जीएसटीसारखे उपक्रम आणि भ्रष्टाचारविरोधात कठोर कारवाईमुळे लोक प्रामाणिकपणे व्यवसाय करायला लागले आहेत. या उपक्रमांमुळे गेल्या चार वर्षात व्यवसाय सुलभतेच्या मानांकनात भारताने 42 स्थानांनी झेप घेतली आहे, असे ते म्हणाले.
पंतप्रधानांनी अनिवासी भारतीय समुदायाला नवीन भारत निर्माण करण्याचे स्वप्न साकार करण्याच्या दिशेने काम करण्याचे आवाहन केले.
N.Sapre/S.Kane/P.Kor
पंतप्रधान कार्यालय
अवकाळी पाऊस आणि वादळामुळे गुजरातमधे झालेल्या जीवितहानीबद्दल पंतप्रधानांकडून दु:ख
नवी दिल्ली, 17 एप्रिल 2019
गुजरातमधल्या विविध भागात अवकाळी पाऊस आणि वादळामुळे झालेल्या जीवितहानीबद्दल पंतप्रधान नरेंद्र मोदी यांनी दु:ख व्यक्त केले आहे.
अवकाळी पाऊस आणि वादळामुळे झालेल्या जीवितहानीमुळे दु:ख झाले. या पावसाचा फटका बसलेल्या बाधितांच्या मदतीसाठी सरकार सर्वतोपरी प्रयत्न करत असून, परिस्थितीवर सरकारचे लक्ष आहे, असे त्यांनी म्हटले आहे.
गुजरातच्या विविध भागात वादळ आणि अवकाळी पावसात मृत्युमुखी पडलेल्या व्यक्तींच्या नातेवाईकाला, पंतप्रधान राष्ट्रीय मदत निधीतून प्रत्येकी दोन लाख रुपयांची, तर जखमींना प्रत्येकी पन्नास हजार रुपयांची मदत देण्यात येईल.
M.Chopade/N.Chitale/D.Rane
(Visitor Counter : 43
कायदा आणि न्याय मंत्रालय
प्रसिद्धी पत्रक
नवी दिल्ली 12 मे 2022
राष्ट्रपती रामनाथ कोविंद यांनी सर्वात वरिष्ठ निवडणूक आयुक्त राजीव कुमार यांची भारतीय निवडणूक आयोगाचे मुख्य निवडणूक आयुक्त म्हणून नेमणूक केली आहे. सध्याचे मुख्य निवडणूक आयुक्त सुशील चंद्रा यांचा कार्यकाळ 14 मे 2022 रोजी संपत असून राजीव कुमार देशाचे मुख्य निवडणूक आयुक्त म्हणून 15 मे 2022 पासून सूत्रे हाती घेतील.
विधी विभाग, केंद्रीय कायदा आणि न्याय मंत्रालय
S.Tupe/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 121
पंतप्रधान कार्यालय
ई-संजीवनी ॲपवर दूरध्वनीद्वारे झालेल्या 10 कोटी ‘टेली-कन्सल्टेशन’ बाबत पंतप्रधानांनी केली प्रशंसा.
भारतात भक्कम डिजिटल आरोग्य प्रणाली तयार करण्यात आघाडीवर असलेल्या डॉक्टरांचेही केले कौतुक
पंतप्रधान नरेंद्र मोदी यांनी ई-संजीवनी ॲपवर दूरध्वनीद्वारे झालेल्या 10 कोटी सल्लामसलतीबाबत प्रशंसा केली आहे.
केंद्रीय आरोग्य आणि कुटुंब कल्याण मंत्री डॉ मनसुख मांडविया यांचे ट्विट सामायिक करून पंतप्रधानांनी ट्विट केले;
“10,00,00,000 दूरध्वनीवरून सल्लामसलत करून औषधोपचार करणे, ही एक उल्लेखनीय कामगिरी आहे. भारतात भक्कम डिजिटल आरोग्य प्रणाली तयार करण्यात आघाडीवर असलेल्या सर्व डॉक्टरांचे मी कौतुक करतो.”
माहिती आणि प्रसारण मंत्रालय
प्रसार भारतीच्या सीईओंची आशिया-पॅसिफीक ब्रॉडकास्टींग युनियनच्या उपाध्यक्षपदी निवड
प्रसार भारतीने प्रसारणासंबंधी आज आणखी एक जागतिक पातळीवरील मैलाचा टप्पा गाठला. मुख्य कार्यकारी अधिकारी शशी शेखर वेम्पती यांची ब्रॉडकास्टींग असोसिएशन युनियन या जगातील सर्वात मोठ्या प्रसारण संस्था महासंघाच्या म्हणजे आशिया-पॅसिफीक प्रसारण संघटनेच्या उपाध्यक्षपदी निवड झाली. युनियनची महासभा आज कोविड 19मुळे आभासी पध्दतीने पार पडली, त्यात सदर निवडणूक झाली. शशी वेम्पती यांची निवड तत्काळ प्रभावाने तीन वर्षांसाठी झाली आहे.
I congratulate Prasar Bharti CEO Mr Shashi Shekhar Vempati, for winning the election for the post of Vice President of Asia Pacific Broadcasting Union.
— Prakash Javadekar  December 16, 2020
Thanks to all the ABU members who voted in India's favour.@shashidigital
केंद्रीय माहिती आणि प्रसारणमंत्री प्रकाश जावडेकर यांनी या निवडीबद्दल वेम्पती यांचे अभिनंदन केले आणि भारताच्या बाजुने मतदान करणाऱ्या एबीयु सभासदांचे आभार मानले.
हे लक्षात घेण्यासारखे आहे की, आशिया पॅसिफिक विभागातील सदस्य देशांच्या जवळपास सर्व सार्वजनिक प्रसारण संस्थांनी भारताच्या सार्वजनिक प्रसारकाच्या उमेदवारीसाठी एनएचके जपानने ठेवलेल्या प्रस्तावाचे जोरदार समर्थन केले. चीनच्या एनआरटीएचे उमेदवारीसाठीचे नामांकन अयशस्वी ठरले, कोणत्याही सभासदांकडून त्याला पाठिंबा मिळाला नाही, त्यामुळे प्रसार भारतीच्या सीईओंचा उपाध्यक्षपदासाठी निवडीचा मार्ग मोकळा झाला.
आशिया पॅसिफीक प्रसारक युनियनची स्थापना 1964 मध्ये प्रसारण संस्थांची व्यावसायिक संघटना म्हणून झाली, ज्याचे 57 देश आणि प्रांतातील 286 सदस्य आहेत. या प्रसारण संस्थांचे कार्यक्रम सुमारे तीन अब्ज लोकांपर्यंत पोहचतात.